system
Răspunde în limba română, în stilul Wikipedia, cat mai corect gramatical.
user
Ce poți relata despre 8 iulie?
assistant
8 iulie este a 189-a zi a calendarului gregorian și a 190-a zi în anii bisecți. Mai sunt 176 de zile până la sfârșitul anului.

Evenimente 

 158: Data ultimei mențiuni epigrafice a Daciei Superioare.
 1392: Menționarea prezenței monedelor emise de Țara Românească în cartierul Pera din Constantinopol („perperii de Valachia"); era atestată, astfel, circulația monedei românești în comerțul internațional.
 1497: Vasco da Gama începe prima călătorie pe mare din Europa spre India, înconjurând Africa; se deschide astfel linia de navigație din Europa spre Asia.
 1581: Lucaci "riitorul", profesor la Școala Mănăstirii Putna, a terminat de copiat textul bilingv (slavon și românesc) al unei Pravile. Acesta este cel mai vechi text juridic românesc datat.
 1647: Prima atestare documentară a comunei Racovița.
 1709: Marele Război al Nordului: Bătălia de la Poltava – Petru cel Mare al Rusiei îl învinge pe Carol al XII-lea al Suediei la Poltava; se încheie astfel rolul Suediei ca putere majoră în Europa.
 1730: Un cutremur estimat la magnitude de 8,7 produce un tsunami care afectează peste 1.000 km de coastă a Chile.
 1859: Regele Carol XV & IV accede la tronul Suediei-Norvegiei.
 1868: A apărut, la Iași, manualul lui Ion Creangă: „Metodă nouă de scriere și citire pentru anul clasei I-a primare".
 1869: La Timișoara s-a inaugurat prima linie de tramvai tras de cai din Europa. 
 1873: Poetul francez  Paul Verlaine, încercând să-l ucidă pe amantul său, Arthur Rimbaud – un alt poet francez –, îi produce o rană gravă.
 1889: A fost publicată prima ediție a cotidianului american economic și financiar Wall Street Journal.
 1901: În Franța, viteza automobilelor este limitată la 10 km/h.
 1922: A avut loc primul meci al echipei de tenis a României în Cupa Davis (România–India, 0-5).
 1946: A fost creată "Uniunea Internațională a Profesorilor".
 1947: Are loc Incidentul OZN de la Roswell.
 1966: Regele Mwambutsa IV Bangiriceng al Burundi este detronat de fiul său, Prințul Charles Ndizi.
 1976: A fost fondat Partidul Popular European (PPE), federație a partidelor democrat–creștine din țările membre ale Uniunii Europene.
 1982: Tentativa de asasinat împotriva președintelui irakian Saddam Hussein în Dujail.
 1989: În Argentina, peronistul Carlos Menem, câștigătorul alegerilor este investit ca noul președinte după demisia predecesorului său, Raúl Alfonsín.
 1994: Kim Jong-il începe să-și asume conducerea supremă a Coreei de Nord, la moartea tatălui său, Kim Ir-sen.
 2011: Naveta spațială Atlantis este lansată în misiunea finală a programului Space Shuttle din Statele Unite.
 2014: Brazilia a pierdut cu un scor istoric de 1–7 împotriva Germaniei în semifinalele Campionatului Mondial de Fotbal.
 2022: Fostul prim-ministru al Japoniei Shinzo Abe este împușcat ucis de un asasin în timp ce ținea un discurs public în orașul Nara, Japonia.

Nașteri 

 1528: Emanuel Filibert, Duce de Savoia (d. 1580)
 1545: Carlos, Prinț de Asturia (d. 1568)
 1593: Artemisia Gentileschi, pictoriță italiană (d. 1653)
 1621: Jean de La Fontaine, scriitor și poet francez (d. 1695)
 1766: Dominique Jean Larrey, medic francez (d. 1842)
 1792: Theresa de Saxa-Hildburghausen, soția regelui Ludovic I al Bavariei (d. 1854)
 1830: Alexandra de Saxa-Altenburg (d. 1911)

 1831: John Pemberton, farmacist american, ofițer, a inventat Coca-Cola  (d. 1888)
 1838: Ferdinand von Zeppelin, inventator german (d. 1917)
 1839: John D. Rockefeller, om de afaceri american (d. 1937)
 1851: Arthur Evans, arheolog britanic (d. 1941)
 1865: Jules Adler, pictor francez (d. 1952)
 1867: Käthe Kollwitz, graficiană, sculptoriță și pictoriță germană (d. 1945)
 1886: Hans Leicht, jurist și om politic din Transilvania (d. 1937)
 1890: Walter Hasenclever, scriitor german (d. 1940)
 1891: Constantin Motaș, biolog, ecolog și hidrobiolog român, membru al Academiei Române (d. 1980)
 1892: Richard Aldington, scriitor englez (d. 1962)
 1895: Igor Evghenievici Tamm, fizician sovietic, laureat al Premiului Nobel  (d. 1971)
 1902: Alf Lombard, lingvist romanist și românist (d. 1996)
 1904: Henri Cartan, matematician francez (d. 2008)
 1906: Philip Johnson, arhitect american (d. 2005)
 1907: Petre Abrudan, pictor  român (d. 1979)
 1908: Nelson A. Rockefeller, politician american (d. 1979)
 1910: Achim Stoia, compozitor român (d. 1973)
 1919: Walter Scheel, politician german, al 4-lea președinte al Germaniei (d. 2016)
 1923: Manuel Alvar, lingvist spaniol, membru de onoare al Academiei Române (d. 2001)
 1925: Jean Cau, scriitor francez, câștigător al Premiului Goncourt în 1961 (d. 1993)
 1926: Pierre de Boisdeffre, politician, diplomat, romancier și critic literar francez (d. 2002)
 1933: Marty Feldman, comic englez (d. 1982)
 1942: Șerban Foarță, poet și eseist român

 1947: Vilmos Ágoston, scriitor, critic literar și reporter maghiar originar din România
 1951: Anjelica Huston, actriță americană
 1952: Vasile Pușcaș, politician român
 1955: Mihaela Mitrache, actriță română de teatru și film (d. 2008)
 1958: Kevin Bacon, regizor, actor și producător american
 1959: Robert Knepper, actor american
 1960: Gheorghe Flutur, politician român
 1960: Ion Marin, dirijor român, fiul lui Marin Constantin
 1961: Andrew Fletcher, muzician britanic (Depeche Mode) (d. 2022)
 1962: Joan Osborne, cântăreață și compozitoare americană
 1972: Viorel Moldovan, fotbalist și antrenor român
 1974: Moise Guran , politician român
 1977: Christian Abbiati, portar italian la fotbal
 1980: Robbie Keane, fotbalist irlandez
 1982: Sophia Bush, actriță americană
 1982: Mouna Chebbah, handbalistă tunisiană
 1990: Kevin Trapp, fotbalist german 
 1998: Jaden Smith, actor american

Decese 
 975: Edgar Pașnicul, rege al Angliei (n. 943)
 1153: Papa Eugen al III-lea
 1623: Papa Grigore al XV-lea (n. 1554)
 1695: Christiaan Huygens, astronom, matematician și fizician olandez (n. 1629)
 1776: Peder Als, pictor danez (n. 1725)
 1784: Torbern Olof Bergman, chimist și mineralog suedez (n. 1735) 
 1822: Percy Bysshe Shelley, poet britanic (n. 1792)
 1850: Prințul Adolphus, Duce de Cambridge (n. 1774)
 1859: Oscar I al Suediei, rege al Suediei și Norvegiei (n. 1799) 
 1873: Franz Xaver Winterhalter, portretist și litograf german (n. 1805)

 1913: Louis Hémon, scriitor francez (n. 1880)
 1930: Gustav Weigand, filolog german (n. 1860)
 1932: Artur Loureiro, pictor portughez (n. 1853)
 1956: Damian Stănoiu, prozator român (n. 1893)
 1956: Giovanni Papini, scriitor italian (n. 1881)
 1962: Georges Bataille, scriitor francez (n. 1897)
 1967: Vivien Leigh, actriță de film și teatru britanică (n. 1913)
 1968: Petre Pandrea, filosof, sociolog, scriitor și ziarist român (n. 1904)
 1979: Robert Burns Woodward, chimist american și laureat al Premiului Nobel (n. 1917)
 1979: Sin-Itiro Tomonaga, fizician japonez, laureat al Premiului Nobel  (n. 1906)
 1984: Brassaï, pictor francez (n. 1899)
 1985: Simon Kuznets, economist american de origine rusă-evreiască, laureat al Premiului Nobel (n. 1901)
 1993: John Riseley-Prichard, pilot britanic (n. 1924)
 1994: Kim Ir Sen, lider comunst nord-coreean (n. 1912)
 1999: Charles Conrad, astronaut american (n. 1930)
 2006: June Allyson, actriță americană (n. 1917)
 2010: Adrian Podoleanu, pictor român (n. 1928)
 2012: Ernest Borgnine, actor american  (n. 1917)
 2013: Ștefan Iureș, scriitor român (n. 1931)
 2017: Elsa Martinelli, actriță italiană (n. 1935)
 2020: Naya Rivera, actriță și cântăreață americană (n. 1987)
 2022: Shinzō Abe, politician japonez, al 90-lea prim-ministru al Japoniei în perioada 2012-2020 (n. 1954)
 2022: José Eduardo dos Santos, politician angolez, președinte al Angolei (1979-2017) (n. 1942)

Sărbători 

 Sărbători religioase
 Sf. Mare Mucenic Procopie (calendar ortodox)
 Sf. Mucenici Epictet și Astion (calendar ortodox și cel catolic)
 Sf. Aquila și Priscilla, soți martiri (calendar catolic)
 Sf. Kilian (calendar evanghelic, catolic)
 Zile onomastice
 Edgar, Kilian

Note

 
! 08
! 07 08